# Alanik Begifern

Ma mallos war ar gwal-deodou ! Wâz int er vrô wit an Ankou !
(Eur werz coz.)
* Selaouet eur zon ’so savet
* A nevez, vit besa kanet ;
* Alanik tra la la la,
* Alanik tra la la !
* Wit besa kånet dre ar vrô,
* En kear ha war ar maès tro-drò ;
* Alanik tra la la la,
* Alanik tra la la !
* D’eûnn den fur ha santel è gret,
* Hag ouspenn den gwisiek meurbet ;
* Alanik tra la la la,
* Alanik tra la la !
* An den-ma ’so a voad huël,
* Goad an duket coz Breiz-Izell ;
* Alanik tra la la la,
* Alanik tra la la !
* Ha brema c’hoas n’eûs ket e Breiz,
* Da dalvoud hi re, war ma feiz !
* Alanik tra la la la,
* Alanik tra la la !
* Vel na n’eûs den da dostad d’è,
* Nag en furnez nag en ligne ;
* Alanik tra la la la,
* Alanik tra la la !
* ’N ho zi atao ’ve drouk-komzet,
* Hag au nèsa ve diframet ;
* Alanik tra la la la,
* Alanik tra la la !
* Beb-deiz da lein ’teber unan,
* Hag eun dao pe dri-all da goan.
* Alanik tra la la la,
* Alanik tra la la !
* II.
* Alan ez hi c’hano både,
* Eghile dawin koulsgoude ;
* Eûnn taolik pao d’an den-ma,
* Eûnn taolik c’hoas desa !
* En eur c’horadenn è gânet
* Ne oa en-hi nemet aëred ;
* Eûnn taolik pao d’an den-ma,
* Eûnn taolik c’hoas desa !
* Jakès oa er, Iouenn oa aër,
* Fant ha Godik aëred c’huiber ;
* Eunn taolik pao d’an den-ma,
* Eunn taolik c’hoas desa !
* Med tud santel vad ez oaint holl,
* Doue n’ c’houlenno ket ho c’holl ;
* Eunn taolik pao d’an den-ma,
* Eunn taolik c’hoas desa !
* Alanik zo den a Iliz,
* Koanta belegik a welis ;
* Eûnn taolik pao d’an den-ma,
* Eûnn taolik c’hoas desa !
* Ia, Alanik ’zo eur paotr koant,
* An holl verc’hed d’eûs desa c’hoant ;
* Eunn taolik pao d’an den-ma,
* Eunn taolik c’hoas desa.
* Dù eo hi benn, dù hi zellet,
* Dû hi galon, dû hi speret ;
* Eûnn taolik pao d’an den-ma,
* Eûnn taolik c’hoas desa.
* Hi c’heno ’so toul an ifern,
* A zislóng diaoulou a vern ;
* Eûnn taolik pao d’an den-ma,
* Eunn taolik c’hoas desa !
* Hi c’heno ’so eur guillotin,
* A drôc’h ar pennou, noz-vintin ;
* Eunn taolik pao d’an den-ma,
* Eûnn taolik c’hoas desa !
* Leûn co hi galon a aëred,
* A sourded hag a donseghed ;
* Eunn taolik pao d’an den-ma,
* Eûnn taolik c’hoas desa !
* Pa n’em gannoint, pa n’em flemmoint,
* Hag ho belum pa ziscargoint ;
* Eunn taolik pao d’an den-ma,
* Eûnn taolik c’hoas desa !
* Alan baour ’ia gant ar goûnar,
* Ma flem diremed ha digar ;
* Eûnn taolik pao d’an den-ma,
* Eûnn taolik c’hoas desa !
* C’hui, tud vrao ha tud a vrud-vad,
* Digant-han ’beso kalounad ;
* Eunn taolik pao d’an den-ma,
* Eunn taolik c’hoas desa !
* Gwell ’ve ganin tremen dre ’n tân,
* Wit kaout eùnn teodad digant-han ;
* Eûnn taolik pao d’an den-ma,
* Eûnn taolik c’hoas desa !
* Ouz belum an aër ’so louzou,
* N’en euz ket ous hi deodadou ;
* Eûnn taolik pao d’an den-ma,
* Eunn taolik c’hoas desa !
* Diwallet mad ous hi sellou,
* Gwaz int kals ’wit re an Ankou ;
* Eunn taolik pao d’an den-ma,
* Eunn taolik c’hoas desa !
* An Ankou n’ ra med lâza tud,
* Med Alanik ’lâz c’hoas ho brud.
* Eûnn taolik pao dan den-ma,
* Eûnn taolik c’hoas desa !
* III.
* Ia, Alanik ’so den gwiziek,
* Me gred ’oar lenn beteg ar grek ;
* Eûnn taolik dant d’an den-ma,
* Eûnn taolik c’hoas desa !
* Faez ’râ ous eul levr brezonnek,
* Hag iwe ous eul levr gallek ;
* Eunn taolik dant d’an den-ma,
* Eûnn taolik c’hoas desa !
* Na lenn nemed levriou latin,
* Roët desa gant eul lutin ;
* Eunn taolik dant d’an den-ma,
* Eûnn taolik c’hoas desa !
* Levriou sorceraj, m’hen goar fad…
* Pa zoujan hen se skorn ma goad ;
* Eûnn taolik dant d’an den-ma,
* Eunn taolik c’hoas desa !
* — « It-c’hui d’ar skôl, holl doctored,
* » Rag n’en d’eoc’h ’tra med asened ;
* Eunn taolik dant d’an den-ma,
* Eunn taolik c’hoas desa !
* » Ha c’hui, kerkouls, holl vêleïenn,
* » Serret ho peg, babouseïenn !
* Eunn taolik dant d’an den-ma !
* Eunn taolik c’hoas desa !
* » Ho theologi a so fall,
* » Kement-se holl oa mad gwech-all ;
* Eûnn taolik dant d’an den-ma,
* Eunn taolik c’hoas desa !
* » Deûd d’in, m’ho lakai war ho hent,
* » Gwel ewit ar bibl, pe ar zennt ! »
* Eûnn taolik dant d’an den ma!
* Eûnn taolik c’hoas desa !
* Ia, er ghiz-se ’komz Alanik :
* Barnet oc’h holl, ha tawet mik !
* Eûnn taolik dant d’an den-ma,
* Eûnn taolik c’hoas desa !
* N’ c’houlfen laret neb drouk out-han,
* Rak eur paotrik è ar gwellan ;
* Eunn taolik dant d’an den-ma,
* Eûnn taolik c’hoas desa !
* Henès a so eûnn den santel,
* ’Bak eûnn oferen, n’ ve ket pell ;
* Eunn taolik dant d’an den-ma,
* Eunn taolik c’hoas desa !
* A brezek ’vel gant eûnn teod aour,
* Hag ho kwask ker brao, tudo baour !
* Eûnn taolik dant d’an den-ma,
* Eûnn taolik c’hoas desa !
* Henès-vad ’oar kaout hennt ar ialc’h,
* Gwell ’wit capusin na manac’h ;
* Eûnn taolik dant d’an den-ma,
* Eûnn taolik c’hoas desa !
* Roït arc’hant, roït bepred,
* Roït c’hoas, roït heb sellet ;
* Eûnn taolik dant d’an den-ma,
* Eûnn taolik c’hoas desa !
* Evfit dour, debret bara-c’heï,
* N’euz ket a forz, med rèd vò reï :
* Eunn taolik dant d’an den-ma,
* Eûnn taolik c’hoas desa !
* Roït holl, ha iaouank ha côz,
* En trok c’hui ’po ar barados !
* Eunn taolik dant d’an den-ma,
* Eûnn taolik c’hoas desa !
* IV.
* Ha me ? — Dindan hi c’hillotin,
* Heb truez, tremen a rinkin :
* Eûnn taolik falc’h d’an den-ma,
* Troc’homp hi benn desa !
* Allas! hag he tròcho ma fenn,
* Wit ma c’hass ac’hann da vikenn !
* Eûnn taolik falc’h d’an den-ma,
* Troc’homp hi benn desa !
* Med ’wit-han d’am kass d’ar maro,
* Me a c’hoërso hag a laro :
* Eunn taolik falc’h d’an den-ma,
* Tròc’homp hi benn desa !
* » Ma mallos war ar gwall-deodou !
* » Waz int er vrò ’wit an Ankou !
* » An Ankou n’ rå med lâzan tud,
* » Ar gwal-deod a lâz c’hoas ho brud ! »
* Eûnn taolik falc’h d’an den-ma,
* Tròhomp hi benn desa !
* Med setu aman eur gentell
* Evit an holl goaperrien fall :
* Kent’wit divez ma rismadell,
* Eo rèd kâna war eun ton-all.
* Goude c’hoersin ’ve kalounad,
* Ha peurvuian e ve gouelet :
* Setu ’r pez a glewan timad :
* Alanik paour ’so tremened! »
* Laromb oll, gant tristidigez :
* — Benoz Doue war he ine !
* » Ma Jesus, selaouet hor mouez:
* » Parce, parce o Domine ! »
F.-M. an HUEL.
* ↑ Tud vrao — honnêtes gens.
* ↑ Divez — Fin.
* ↑ Tremenet — Mort.